
Τροποποίηση του Οργανισμού Εσωτερικής Υπηρεσί¬ 
ας (ΟΕΥ) Δήμου Ελευθερούπολης Ν. Καβάλας.... 1 

σης του Γ.Γ. της Π.Δ.Ε. περί «Συγκρότησης ΙΟμελούς 
Γραμματείας ΜΜΕ για την υποστήριξη των της δεύ¬ 
τερης προκήρυξης δράσεων κρατικών ενισχύσεων 
στους τομείς της μεταποίησης και του τουρισμού 
στο πλαίσιο του Π.Ε. Δυτικής Ελλάδος 2000-2006» 3 

Πενταετής απαγόρευση του κυνηγιού σε οπωρώνες 
περιοχής Αγιάς -Αετολόφου - Ανάβρας - Πρινιάς, 
του Δήμου Αγιάς εντός των διοικητικών ορίων 


του Δασαρχείου Αγιάς. 4 

Διορισμός μελών Διοικητικής Επιτροπής Στρατιωτι¬ 

νικού Λειτουργού στην Μαρούγκα Αικατερίνη του 

Γεωργίου. 6 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Πιάκου Βασιλική του Βησ¬ 
σαρίωνα, κάτοικο Ναυπλίου. 7 

Τροποποίηση ορίων μονίμου καταφυγίου άγριας ζωής 
«δάσους Δήμου Νάουσας και δασών Σελίου - Τσα- 

νακλή και Γιαννακοχωρίου» Νομού Ημαθίας. 8 

Χορήγηση άδειας ασκήσεως επαγγέλματος Κοινωνικού 

Λειτουργού στην Μιχαηλίδου Σοφία του Ιωάννη. 9 

Σύσταση Τεχνικής Υπηρεσίας Ιεράς Μονής Αγίου Δι¬ 
ονυσίου του εν Ολύμπω. 10 


Α ΠΟΦΑΣΕΙ Σ 

Αριθμ. 14280 (1) 


Τροποποίηση του Οργανισμού Εσωτερικής Υπηρεσίας 
(ΟΕΥ) Δήμου Ελευθερούπολης Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν.2503/1997, (ΦΕΚ 107/30.5.1997 


Τ.Α.), «Διοίκηση Οργάνωση Στελέχωση της Περιφέρει¬ 
ας ρύθμιση θεμάτων για την Τοπική Αυτ/ση και άλλες 
διατάξεις». 

2. Τις διατάξεις του άρθ. 12 του ν. 1188/1981 «Περί 
κυρώσεως του Κώδικα περί καταστάσεως Προσωπι¬ 
κού Οργανισμών Τοπικής Αυτοδιοίκησης», όπως αυτές 
αντικαταστάθηκαν από εκείνες του άρθ. 8 παρ. 5 του 
ν. 2307/1995. 

3. Τον Ο.Ε.Υ. του Δήμου Ελευθερούπολης που εγκρί- 
θηκε με την αριθ. 1997/30.4.1999 απόφασή μας και δη- 
μοσιεύθηκε στο ΦΕΚ 1184/τ.Β/15.6.1999. 

4. Την υπ’ αριθμ. 268/2005 απόφαση του Δημοτικού 
Συμβουλίου του παραπάνω Δήμου περί τροποποίησης 
του Ο.Ε.Υ. του. 

5. Την γνωμοδότηση του Υπηρεσιακού Συμβουλίου, 
που διατυπώθηκε στο αριθ. 20/2005 (απόφαση 1) πρα¬ 
κτικό του. 

6. Τις διατάξεις του άρθ.27 του ν.2081/1992 με τις οποί¬ 
ες προστέθηκε νέο άρθρο στο ν.1558/1985 το οποίο 
ρυθμίζει τον έλεγχο των δαπανών που προκαλούν οι 
κανονιστικές διοικητικές πράξεις. 

7. Την υπ’ αριθμ. 4308/6.7.2001 απόφαση του Γ εν. Γ ραμ- 
ματέα Περιφέρειας Ανατολικής Μακεδονίας Θράκης 
«Περί μεταβίβασης εξουσίας υπογραφής με Εντολή 
Γ ενικού Γ ραμματέα» αποφασίζουμε: 

Τροποποιούμε τον ΟΕΥ του Δήμου Ελευθερούπολης, 
(απόφαση αριθ. 1997/30.4.1999, ΦΕΚ 1184/τ.Β/15.6.1999), 
ως εξής: 

Στο άρθρο 1 του ΟΕΥ του Δήμου Ελευθερούπολης 
«Διάρθρωση Υπηρεσιών» στην παράγραφο 6 «Διεύθυνση 
Διοικητικών & Οικονομικών Υπηρεσιών» προστίθεται και 
νέο τμήμα με τίτλο: 

Τμήμα Εξυπηρέτησης Πολιτών (ΚΕΠ) 

Στο άρθρο 7 προστίθεται εδάφ. 7.4 

Τμήμα Εξυπηρέτησης Πολιτών (ΚΕΠ) 

Αποστολή του ΚΕΠ είναι η παροχή διοικητικών πλη¬ 
ροφοριών και η διεκπεραίωση των υποθέσεων των πο¬ 
λιτών από την υποβολή της αίτησης μέχρι την έκδοση 
της τελικής πράξης σε συνεργασία με τις καθ ύλην 
αρμόδιες υπηρεσίες. 

Ειδικότερα το Κ.Ε.Π.: 

Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοι¬ 
κητικών υποθέσεων. 













30152 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παραλαμβάνει αιτήσεις πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνση τους έντυπα αιτήσεων κατά 
το άρθρο 3 παράγρ. 3 του Κώδικα Διοικητικής Διαδι¬ 
κασίας (ν. 2690/1999). 

Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π. τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. 

Το τελικό έγγραφο αποστέλλεται από την αρμόδια 
υπηρεσία και πάλι στο Κ.Ε.Π. υποβολής της αρχικής 
αίτησης, από το οποίο το παραλαμβάνει ο πολίτης ή 
του αποστέλλεται από το Κ.Ε.Π. στη διεύθυνση που 
έχει δηλωθεί με συστημένη επιστολή και με αντικα¬ 
ταβολή. 

Επιπλέον το Κ.Ε.Π. παρέχει και τις εξής υπηρεσίες: 
Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβολών, κινητών επισήμων και υπεύ¬ 
θυνων δηλώσεων. 

Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

Επίσης το Τμήμα τηρεί τα σχετικά με τη διακίνηση των 
ανωτέρω αναφερόμενων αιτήσεων πολιτών στατιστικά 
στοιχεία, υποδέχεται και διαχειρίζεται τα παράπονα και 
τις προτάσεις των πολιτών για βελτιώσεις των διοικη¬ 
τικών διαδικασιών. 

Με κοινές αποφάσεις του Υπουργού Εσωτερικών, 
Δημόσιας Διοίκησης και Αποκέντρωσης και του κατά 
περίπτωση αρμόδιου Υπουργού καθορίζονται οι διοικη¬ 
τικές διαδικασίες με τα αντίστοιχα έντυπά τους, που 
θα διεκπεραιώνονται μέσω των Κ.Ε.Π. 

Επίσης ασχολία του θα είναι οποιοδήποτε άλλο αντι¬ 
κείμενο του ανατεθεί με την έκδοση Κ.Υ.Α. 

Προϊστάμενος ορίζεται Υπάλληλος οποιουδήποτε Κλά¬ 
δου ΠΕ ή ΤΕ και εν ελλείψει ΔΕ του οικείου Φορέα. 

Στο άρθρο 16 του ΟΕΥ του Δήμου Ελευθερούπολης 
«Τακτικές Οργανικές θέσεις με σχέση εργασίας Δημο¬ 
σίου Δικαίου» προστίθενται οι κάτωθι θέσεις: 

Στην ΚΑΤΗΓΟΡΙΑ ΠΕ προστίθενται: 

Μία (1) θέση κλάδου ΠΕ3 Πολιτικών Μηχανικών 
Μία (1) θέση κλάδου ΠΕ4 Αρχιτεκτόνων 
Μία (1) θέση κλάδου ΠΕΙ Οικονομικού-Λογιστικού 
Τέσσερις (4) θέσεις κλάδου ΠΕ Εξυπηρέτησης Πολιτών 
(βάσει της ΚΥΑ ΔΟΑ/Φ.01/17058/7.9.2005) 

Στην ΚΑΤΗΓΟΡΙΑ ΤΕ προστίθενται: 

Μία (1) θέση κλάδου ΤΕ Οικονομικού-Λογιστικού 
Στην ΚΑΤΗΓΟΡΙΑ ΔΕ προστίθενται: 

Μία (1) θέση κλάδου ΔΕ Εξυπηρέτησης Πολιτών (βάσει 
της ΚΥΑ ΔΟΑ/Φ.01/17058/7.9.2005) 

Μία (1) θέση κλάδου ΔΕ24 Ηλεκτρολόγων 
Στην ΚΑΤΗΓΟΡΙΑ ΥΕ προστίθενται: 

Μία (1) θέση κλάδου ΥΕ 16 Εργατών Νεκροταφείων 
Μία (1) θέση κλάδου ΥΕ16 ΕργατώνΎδρευσης-Απο- 
χέτευσης 


Τέσσερις (4) θέσεις κλάδου ΥΕ16 Εργατών Καθαρι¬ 
ότητας 

Από τις παραπάνω διατάξεις προκαλείται δαπά¬ 
νη ύψους 567.336,00 € για την οποία έχουν εγγράφει 
ανάλογες πιστώσεις στον προϋπολογισμό του Δήμου 
Ελευθερούπολης έτους 2005 και αντίστοιχες στον προ¬ 
ϋπολογισμό του έτους 2006 και συγκεκριμένα στους 
ΚΑ. 20.6262.001, 25.6262.0014, 25.6262.0015, 25.6262.0016, 
30.6011.0001. 10.6011.0001, 00.6131.0001, 10.6011.0001, 
00.6131.0001, 20.6011.0001, 20.6011.0001, 25.6011.0001, 
45.6011.0001. 

Κατά τα λοιπά ισχύει η αριθ. 1997/30.4.1999 απόφα¬ 
ση του Γεν. Γραμματέα Περιφ. Α.Μ.Ο., (ΦΕΚ 1184/τ.Β/ 
15.6.1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 19 Δεκεμβρίου 2005 

Με εντολή Γενικού Γραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 
-♦- 

Αριθμ. 25317 (2) 

Κατάργηση Νομικού Προσώπου με την επωνυμία «41 ης 
Σχολικής Επιτροπής 22ου Δημοτικού Σχολείου Αγρί¬ 
νιου. 

Ο ΓΕΝΙΚΌΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του ν. 1894/1990 «Για την 
Ακαδημία Αθηνών & άλλες εκπαιδευτικές διατάξεις». 

2. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

3. Την υπ’ αριθμ. 206/1991 απόφαση Δημοτικού Συμβου¬ 
λίου Αγρίνιου, σχετικά με την σύσταση ίδιου Νομικού 
Προσώπου με την επωνυμία «41η Σχολική Επιτροπή 22 ου 
Δημοτικού Σχολύου Αγρίνιου» 

4. Την υπ’ αριθμ. ΕΣ 21035/23.7.1991, απόφαση Νομάρχη 
Αιτωλ/νίας η οποία δημοσιεύτηκε στο ΦΕΚ 646/7.8.1991 
(Τεύχος Β’) με την οποία συστήθηκε ίδιο Νομικό Πρό¬ 
σωπο με την επωνυμία «41 η Σχολική Επιτροπή 22 ου Δη¬ 
μοτικού Σχολείου Αγρίνιου». 

5. Την υπ’ αριθμ. 349/2005 απόφαση Δημοτικού Συμ¬ 
βουλίου Αγρίνιου, με την οποία καταργείται το Νομικό 
Πρόσωπο με την επωνυμία «41 η Σχολική Επιτροπή 22 ου 
Δημοτικού Σχολείου Αγρίνιου». 

6. Την υπ’ αριθμ. 64793/29.6.2005 Κοινή Απόφαση Υφυ¬ 
πουργών Οικονομίας & Οικονομικών και Εθνικής Παι¬ 
δείας & θρησκευμάτων που δημοσιεύθηκε στο ΦΕΚ 
945/8.7.2005 τ.Β., με την οποία συστεγάστηκαν τα: 16° 
εξαθέσιο και 22° πενταθέσιο Δημοτικά Σχολεία σε ένα 
ενδεκαθέσιο Δημοτικό Σχολείο με την ονομασία «16° 
ΔΗΜΟΤΙΚΟ ΣΧΟΛΕΙΟ ΑΓΡΙΝΙΟΥ». 

7. Το άρθρο 9 παρ. 8 του ν.2640/1998,« Δευτεροβάθμια 
Τεχνική - Επαγγελματική Εκπαίδευση & άλλες διατάξεις 
(ΦΕΚ 206 Α 1998)». 

8. Την υπ’ αριθμ. 241/18.8.1998 (ΦΕΚ 939/1,9.1998)- 
απόφαση Γ ενικού Γ ραμματέα Περιφέρειας Δυτικής Ελ¬ 
λάδας, αποφασίζουμε: 

1. Καταργούμε την υπ’ αριθμ. Ε.Σ 21035/23.7.1991 από¬ 
φαση Νομάρχη, περί σύστασης ίδιου Ν.Π. με την επω¬ 
νυμία «41 η Σχολική Επιτροπή 22 ου Δημοτικού Σχολείου 

Αγρίνιου», για τους λόγους που αναφέρονται στην παρ. 
6 της παρούσης. 

2. Η περιουσία και οι Πόροι του καταργηθέντος Ν.Π.Δ.Δ. 
μεταβιβάζονται στο Ν.Π.Δ.Δ. με την επωνυμία « ΣΧΟΛΙ¬ 
ΚΗ ΕΠΙΤΡΟΠΗ 16 ου ΔΗΜΟΤΙΚΟΥ ΣΧΟΛΕΙΟΥ ΑΓΡΙΝΙΟΥ». 
Η σύνθεση του Διοικητικού Συμβουλίου του ισχύοντος 
Ν.Π.Δ.Δ. παραμένει ίδια. 

3. Ακροτελευταίο Αρθρο (κάλυψη δαπάνης) 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, 
ούτε σε βάρος του προϋπολογισμού του Δήμου και του 
καταργηθέντος Νομικού Προσώπου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 14 Δεκεμβρίου 2005 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 6606 (3) 

Τροποποίηση της υπ’ αριθμ. 3660/14.7.2004 απόφασης 
του Γ.Γ. της Π.Δ.Ε. περί «Συγκρότησης ΙΟμελούς Γραμ- 
ματείας ΜΜΕ για την υποστήριξη της δεύτερης προ¬ 
κήρυξης δράσεων κρατικών ενισχύσεων στους τομείς 
της μεταποίησης και του τουρισμού στο πλαίσιο του 
Π.Ε.Π. Δυτικής Ελλάδος 2000-2006». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το ν. 1558/1985 άρθρο 29 α πρώτο εδάφιο της πα¬ 
ραγράφου 2 «Κυβέρνηση και Κυβερνητικά Όργανα» ΦΕΚ 
137/Α/26.7.1985, όπως συμπληρώθηκε με το άρθρο 27 του 
ν. 2081/1992 (ΦΕΚ 154/Α) και τροποποιήθηκε με το άρθρο 
1 παρ. 2 του ν.2469/1997(ΦΕΚ 38/Α 14.3.1997). 

2. Το ν.2503/1997 (ΦΕΚ 107/30.05.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

3. Την απόφαση της Ε.Ε. Ε(2000) 3405/28.11.2000 με την 
οποία εγκρίθηκε το Κοινοτικό Πλαίσιο Στήριξης «περί 
έγκρισης ενός Επιχειρησιακού Προγράμματος το οποίο 
εντάσσεται στο Γ' Κ.Π.Σ. για τις κοινοτικές διαρθρωτι¬ 
κές παρεμβάσεις στις Περιφέρειες που υπάγονται στο 
στόχο 1 στην Ελλάδα». 

4. Την απόφαση της Ε.Ε. Ε(2001)807/9.4.2001 για την 
έγκριση του Επιχειρησιακού Προγράμματος της Περι¬ 
φέρειας Δυτικής Ελλάδος. 

5. Την από 15.5.2001 Απόφαση της 1 ης Συνεδρίασης της 
Επ. Παρακολούθησης του Επιχειρησιακού Προγράμμα¬ 
τος της Περιφέρειας Δυτικής Ελλάδος με την οποία 
εγκρίθηκε το Σ.Π. του Ε.Π. της Περιφέρειας Δυτικής 
Ελλάδος και ειδικότερα το αναλυτικό περιεχόμενο του 
Μέτρου 3.3 «Στήριξη Μικρομεσαίων Επιχειρήσεων» κα¬ 
θώς και τα κριτήρια επιλογής πράξεων του Μέτρου, 
όπως περιγράφονται στο συνημμένο στην πρόσκληση 
έγγραφο. 

6. Την από 19.6.2002 Απόφαση της 2 ης Συνεδρίασης 
της Επ. Παρακολούθησης του Επιχειρησιακού Προγράμ¬ 
ματος της Περιφέρειας Δυτικής Ελλάδος με την οποία 
εγκρίθηκε η τροποποίηση του Σ.Π. του Ε.Π. της Περι¬ 
φέρειας Δυτικής Ελλάδος και ειδικότερα το αναλυτικό 
περιεχόμενο του Μέτρου 3.3 «Στήριξη Μικρομεσαίων 
Επιχειρήσεων» καθώς και τα κριτήρια επιλογής πράξεων 


του Μέτρου, όπως περιγράφονται στο συνημμένο στην 
πρόσκληση Τεχνικό Δελτίο Μέτρου. 

7. Το ν.2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/α/14.11.2000). 

8. Την υπ’ αριθμ. 179846/Ε.Υ.Σ. 2830/26.6.2002 Απόφα¬ 
ση του Υπουργού Οικονομίας και Οικονομικών (ΦΕΚ 
999/Β/1.8.2002) «Διάθεση πιστώσεων από Π.Δ.Ε. για την 
εφαρμογή δράσεων κρατικών ενισχύσεων στο πλαίσιο 
των ΠΕΠ και ορισμός των ποσών, ποσοστών και ειδικών 
ενισχύσεων». 

9. Την υπ’ αριθμ. 192249/Ε.Υ.Σ. 4057/19.8.2002 Απόφαση 
των Υπουργών Οικονομίας και Οικονομικών και Ανά¬ 
πτυξης (ΦΕΚ 1079/Β/19.8.2002) «Ρύθμιση θεμάτων που 
αφορούν την εφαρμογή δράσεων κρατικών ενισχύσεων 
στους τομείς της μεταποίησης και του τουρισμού στο 
πλαίσιο των 13 ΠΕΠ του ΚΠΣ 2000-2006 σύμφωνα με 
το άρθρο 35 του ν.3016/2002». 

10. Την υπ’ αριθ. 9217/Ε.Υ.Σ. 917/12.2.2004 Απόφαση των 
Υπουργών Οικονομίας και Οικονομικών και Ανάπτυξης 
«Εγκριση της δεύτερης προκήρυξης των δράσεων προς 
τους δυνητικούς δικαιούχους των ενισχύσεων για τις 
Μικρομεσαίες Επιχειρήσεις (ΜΜΕ) στο πλαίσιο των Πε¬ 
ριφερειακών Επιχειρησιακών Προγραμμάτων (ΠΕΠ) του 
ΚΠΣ 2000-2006 σύμφωνα με το άρθρο 35 του ν.3016/ 
2002», αποφασίζουμε: 

Την συγκρότηση Δεκαμελούς (ΙΟμελούς) Γραμματείας 
ΜΜΕ. 

Τη γραμματεία αποτελούν οι κάτωθι: 

1. Ροδόπουλος Μιχαήλ Προϊστάμενος ΔΙ.Σ.Α 

2. Χριοτοδουλόπουλος Αθανάσιος Υπάλληλος ΔΙ.ΣΑ. 

3. Ασημακόπουλος Νικόλαος Υπάλληλος ΔΙ.Σ.Α 

4. Καρβέλης Διονύσιος Υπάλληλος ΔΙ.Σ.Α 

5. Κώτσιας Βασίλειος Υπάλληλος ΔΙ.Σ.Α 

6. Μαστρογιαννόπουλος Ιωάννης Υπάλληλος ΔΙ.Σ.Α 

7. Παναγιωτόπουλος Θεόδωρος Υπάλληλος ΔΙ.Σ.Α 

8. Πανουτσακοπούλου Αικατερίνη Υπάλληλος ΔΙ.Σ.Α 

9. Παπακωνσταντίνου Αναστασία Υπάλληλος ΔΙ.Σ.Α 

10. Σοφιανόπουλος Χρήστος Υπάλληλος ΔΙ.Σ.Α 

Οι υπηρεσίες γραμματειακής υποστήριξης της Γ ραμ¬ 
ματείας ΜΜΕ παρέχονται από την Μπακογιάννη Ανα¬ 
στασία υπάλληλο της ΔΙ.Σ.Α 

Η Γραμματεία ΜΜΕ θα υποστηρίξει το έργο της Γνω- 
μοδοτικής Επιτροπής και της ΔΙ.Σ.Α για την εφαρμογή 
της δεύτερης προκήρυξης των δράσεων κρατικών ενι¬ 
σχύσεων στους τομείς της μεταποίησης και του του¬ 
ρισμού στο πλαίσιο του Π.Ε.Π της Περιφέρειας Δυτικής 
Ελλάδας του Κ.Π.Σ. 2000-2006 σύμφωνα με το άρθρο 
35 του ν. 3016/2002 (ΦΕΚ 110 Α’). 

Το έργο της Επιτροπής θα διεκπεραιωθεί στο κτίριο 
της Περιφέρειας Δυτικής Ελλάδας-Δ/νση Σχεδιασμού 
και Ανάπτυξης (Ακτή Δυμαίων και Δημ. Υψηλάντου 1, 
Πάτρα) σε ώρες εντός και κυρίως εκτός ωραρίου εργα¬ 
σίας, θα είναι αμειβόμενο και θα βαρύνει τους πόρους 
της Εθνικής Τεχνικής Βοήθειας, το ύψος της αμοιβής 
θα καθορισθεί με νεότερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 22 Δεκεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 37/4459 (4) 

Πενταετής απαγόρευση του κυνηγιού σε οπωρώνες πε¬ 
ριοχής Άγιας -Αετολόφου - Ανάβρας - Πρινιάς, του 
Δήμου Άγιας εντός των διοικητικών ορίων του Δα¬ 
σαρχείου Αγιός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του ν.δ. 86/1969, 
που προστέθηκε με το άρθρο 7 παρ. 3 του ν. 177/1975 
“περί αντικαταστάσεως και συμπληρώσεως διατάξεων 
τινών του Νομοθετικού Διατάγματος 86/1969 περί Δα¬ 
σικού Κώδικος”. 

2. Τις διατάξεις της υπ’ αριθμ. 414985/29.11.1985 ( ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ- 
γίας “Μέτρα διαχείρισης της άγριας πτηνοπανίδας”. 

3. Την 1860/23.5.2001 ( ΦΕΚ 421/ΤΒ/12.4.2001) απόφαση 
του Γ.Γ. Περιφέρεια Θεσσαλίας με την οποία εξουσι¬ 
οδοτεί τους Προϊσταμένους των Δασαρχείων να υπο- 
γραφούν με εντολή του. 

4. Το γεγονός ότι οι απαγορευτική διάταξη Θήρας στην 
περιοχή Αετολόφου έχει λήξει, στην περιοχή Αγιάς λήγει 
την 13.12.2005 και υπάρχει ανάγκη ανανέωσης των με την 
γνώμη του Δήμου Αγιάς και του Κυνηγετικού Συλλόγου 
Αγιάς (Σχετ. 6591/11.11.2005 & 77/24.10.2005 έγγραφο του 
αντίστοιχα), καθώς και το αίτημα ομάδας αγροτών να 
συμπεριληφθεί στη νέα απαγόρευση και άλλο τμήμα 
περιοχής Αετολόφου και Πρινιάς Ανάβρας. 

5. Το ότι οι περιοχές που καλύπτονταν από τις προ¬ 
ηγούμενες (ΔΑΔ) 2145/6.8.1995, 3450/95/17.6.1996 είναι 
συνεχόμενες και αποτελούν ενιαία έκταση διαχείρισης 
Θα πρέπει να αντιμετωπισθούν συνολικά ως ενιαία έκτα¬ 
ση, αποφασίζουμε: 

Απαγορεύουμε το κυνήγι όλων των Θηραμάτων για 
πέντε (5) χρόνια από 1.12.2005 μέχρι 30.11.2010 σε πε¬ 
ριοχή δέκα έξι χιλιάδων (16.500) στρεμμάτων περίπου 
των Δημοτικών Διαμερισμάτων Αγιάς-Αετολόφου-Ανά- 
βρας-οικισμός Πρινιάς του Δήμου Αγιάς, περιφέρειας 
αρμοδιότητας Δασαρχείου Αγιάς τα όρια της οποίας 
έχουν ως εξής: 

Αρχίζει από το κέντρο Υγείας Αγιάς, ακολουθεί κα¬ 
τεύθυνση Ανατολική κατά μήκος της επαρχιακής οδού 
Αγιάς-Ποταμιάς-Σκήτης και φθάνει στο ποιμνιοστάσιο 
Κουρίτα και κτήμα Αλέξανδρου Μητάκου, συνεχίζει Δυτι¬ 
κά ακολουθώντας τον αγροτικό δρόμο που διαχωρίζει τις 
αγροτικές καλλιέργειες με τις δασικές εκτάσεις και φθά¬ 
νει στη γέφυρα “Αρμύρα” (Θέση “Βάλτος”), στη συνέχεια 
ακολουθεί τον αγροτικό δρόμο με κατεύθυνση Βόρεια 
που διαχωρίζει Ανατολικά τους οπωρώνες και Δυτικά τις 
χορτολιβαδικές εκτάσεις και φθάνει στη θέση “Πλάτανος 
Μύτικα”, οπού είναι ο στάλλος του Χατζηνίκου. 

Συνεχίζει με κατεύθυνση Δυτική ακολουθώντας τον 
αγροτικό δρόμο και το ρέμα Αγιονέρι (Χάνδακας) προς 
τη θέση “Εννέα Πηγάδια” όπου φθάνει στο ρέμα Άμυρος 
(παρακείμενη θέση εξωκλήσι Άγ. Πρόδρομος”). 

Ακολουθεί την ίδια κατεύθυνση (Δυτικά) το ρέμα Άμυ¬ 
ρος προς την περιοχή του Δ.Δ. Αετολόφου και φθάνει 
μέχρι την διασταύρωση του αγροτικού δρόμου Αετο- 
λόφου-Τσεκιρίου. 

Συνεχίζει κάθετα με κατεύθυνση Νότια τον αγρο¬ 
τικό δρόμο του παλαιού οικισμού Τσεκιρίου μέχρι τη 


διασταύρωση με τον αγροτικό δρόμο προ Πρινιά. Από 
τη διασταύρωση ακολουθεί με δυτική κατεύθυνση τον 
αγροτικό δρόμο προς Πρινιά και φθάνει μέχρι τον οικι¬ 
σμό στο Τυροκομία. 

Ακολουθεί τον αγροτικό δρόμο προς Καρτάλι, τον 
αγροτικό δρόμο Μπαχτσέ Μανδριά και καταλήγει στη 
θέση Μήναγα. 

Από τη θέση αυτή συνεχίζει με ανατολική κατεύθυνση 
τον αγροτικό δρόμο που διαχωρίζει δενδροκαλλιέργειες 
και δασική έκταση (θέση “Κόκκινες”) μέχρι την επαρχι¬ 
ακή οδό Πρινιάς-Ανάβρας. 

Στη συνέχεια ακολουθεί με κατεύθυνση Βόρεια τον 
επαρχιακό δρόμο Πρινιάς-Ανάβρας μέχρι τη διασταύ¬ 
ρωση με τον αγροτικό δρόμο που πηγαίνει στη θέση 
Παλαιοκαστριά. Συνεχίζει με κατεύθυνση Δυτική τον 
αγροτικό δρόμο προς Παλαιοκαστριά που περνά από 
τη θέση Τσαΐρια και φθάνει στον Παλαιόμυλο. Από το 
σημείο αυτό κατευθύνεται βόρεια και ακολουθεί τη 
νοητή ευθεία που φθάνει στιν αγροτικό δρόμο Ρου¬ 
μάνι μέχρι το πηγάδι Κερμελιώτη. Συνεχίζει Ανατολικά 
τον αγροτικό δρόμο (θέση “Φουκάλιες”) και συναντά το 
ρέμα Καλοντερέ και μετά το ρέμα μέχρι Παλαιόμυλο 
Ανάβρας. Στη συνέχεια ακολουθεί με Νοτιοανατολική 
κατεύθυνση τον αγροτικό δρόμο (θέση “Καλιακούδα”) 
όπου συναντά τον επαρχιακό δρόμο Ανάβρα-Αετόλοφο 
στη θέση Μαγούλα Αετολόφου. 

Από το σημείο αυτό συνεχίζει Ανατολικά τον επαρ¬ 
χιακό δρόμο προς Αετόλοφο μέχρι την οικία του Θε¬ 
όφιλου Ζιούλη που βρίσκεται στην είσοδο του χωριού 
και ακολουθεί βορειοανατολική κατεύθυνση πάνω από 
τις περιφερειακές οικίες του χωριού όπου φθάνει στον 
πυρήνα προσαρμογής θηραμάτων τον οποίο συμπερι¬ 
λαμβάνει μέσα στην προς απαγόρευση περιοχή. 

Συνεχίζει περιμετρικά τον πυρήνα από το βόρειο όριο 
αυτού και με την Ανατολική κατεύθυνση τον αγροτικό 
δρόμο Αετόλοφο-Αγιά μέχρι το κτήμα του Τζιότζιου- 
Χατζηποτολού. 

Από το σημείο αυτό συνεχίζει βορειοανατολικά τον 
αγροτικό δρόμο (Δεσιανόστρατα) Αετόλοφο-Αγιά μέχρι 
το σημείο που συναντάτο ρέμα Αμυρο Αγιάς στη θέση 
“Άγια Άννα” κτήμα Ευαγγέλου Καλαμπάκα. Στη συνέχεια 
κατευθύνεται βόρεια το ρέμα Άμυρο Αγιάς μέχρι το 
γήπεδο Άγιας και ακολουθεί τον ασφαλτόδρομο από 
το γήπεδο Αγιάς μέχρι το κέντρο Υγείας Αγιάς όπου 
και το αρχικό σημείο έναρξης. Απαγορεύεται το κυνήγι 
παντός θηράματος σε απόσταση 200 μ. περιμετρικά από 
το βόρειο όριο του πυρήνα προσαρμογής θηραμάτων 
στην περιοχή Αετολόφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιά, 30 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Δασάρχης 

ΒΑΣΙΛΕΙΟΣ ΚΟΥΚΟΥΤΙΜΠΑΣ 

-♦- 

Αριθμ. 14167 (5) 

Διορισμός μελών Διοικητικής Επιτροπής Στρατιωτι¬ 
κών Επιτάξεων (ΔΕΣΕ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: α) του ν.4442/1929 περί στρατιωτικών 

και τακτικών εισφορών και ναυλώσεων όπως τροπο¬ 
ποιήθηκαν μεταγενέστερα, β) του π.δ.115/1984, γ) του 
άρθρου 14 του ν.2399/1996 και δ) την υπ’ αριθμ. ΔΟΑ/Φ- 
6/6/13600/12.6.1996 εγκύκλιο του ΥΠΕΣΔΔΑ. 

2. Την από 8.11.1980 πάγια διαταγή του ΓΕΣ περί των 
Διοικητικών Δικαστηρίων Στρατιωτικών Επιτάξεων. 

3. Το υπ’ αριθμ. Φ.851.1/8/92436/Σ.217/12.10.2005 έγγρα¬ 
φο του ΑΣΔΕΝ, με το οποίο προτείνονται τα Στρατιω¬ 
τικά μέλη, τακτικά και αναπληρωματικά, της Διοικητικής 
Επιτροπής Στρατιωτικών Επιτάξεων (ΔΕΣΕ), για το έτος 
2006. 

4. Το υπ’ αριθμ. 114396/23.11.2005 έγγραφο του Υπουρ¬ 
γείου Δικαιοσύνης, «Ορισμός δικαστικών λειτουργών 
ως Προέδρου και μέλους στην Επιτροπή Στρατιωτικών 
Επιτάξεων Ν. Ρεθύμνου». 

5. Την υπ’ αριθμ. 163/5.12.2005 Πράξη του Προέδρου 
Πρωτοδικών Ρεθύμνης, με την οποία προτείνονται οι 
Πρωτόδικες μέλη της ΔΕΣΕ για το έτος 2006. 

6. Την υπ’ αριθμ. 6730/12.8.2003 Απόφαση του Γενικού 

Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας Υπογραφής «Με εντολή Γ ενι¬ 
κού Γ ραμματέα.» (ΦΕΚ 1288/Τ.Β/2003), όπως τροπο¬ 

ποιήθηκε και συμπληρώθηκε με τις 8548/14.4.2004 και 
9928/17.12.2004 όμοιες αυτού, αποφασίζουμε: 

Διορίζουμε τα μέλη της ΔΕΣΕ του Ν. Ρεθύμνου για το 
έτος 2006, ως εξής: 

Α) ΤΑΚΤΙΚΑ ΜΕΛΗ: 

1. Συσκάκης Ελευθέριος (Πρωτόδικης Ρεθύμνου) 

2. Χατζηϊωαννίδης Κων/νος (Πρωτόδικης Ρεθύμνου) 

3. Κλάδης Ανδρέας, Αν/χης (ΠΖ) του 547 ΤΠ 

4. Πετρίδης Κων/νος, Λ/γός (ΠΖ) του 547 ΤΠ 

5. Σιούτη Μαρία, Πρ/νη ΔΟΥ Ρεθύμνης 

Β) ΑΝΑΠΛΗΡΩΜΑΤΙΚΑ ΜΕΛΗ: 

1. Βαρεδάκη Μαρία (Πρωτόδικης Ρεθύμνου) 

2. Ψαράκη Ευαγγελία (Πρωτόδικης Ρεθύμνου) 

3. Κωνσταντάκης Γεώργιος, Αν/χης (ΠΖ) του 547 ΤΠ 

4. Σταματάκης Κων/νος, Λ/γός (ΠΖ) του 547 ΤΠ . 

5. Γουμενάκης Αντώνιος, Αναπληρωτής Πρ/νος ΔΟΥ 
Ρεθύμνης. 

Γραμματέα της Επιτροπής ορίζουμε τη Λαγουδάκη 
Αθανασία υπάλληλο της Δ/νσης Τοπικής Αυτ/σης και 
Δ/σης Ρεθύμνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 12 Δεκεμβρίου 2005 

Με εντολή Γ ενικού Γ ραμματέα Περιφέρειας 

Η Διευθύντρια 
ΕΛΕΝΗ ΤΡΟΥΛΛΙΝΟΥ 

-♦- 

( 6 ) 

Χορήγηση αδείας ασκήσεως επαγγέλματος Κοινωνι¬ 
κού Λειτουργού στην Μαρούγκα Αικατερίνη του Γε- 
ωργίου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Με την υπ’ αριθμ. 4664/5.12.2005 απόφαση του Νομάρ¬ 
χη Δυτ. Αττικής χορηγείται άδεια ασκήσεως επαγγέλμα¬ 
τος Κοινωνικού Λειτουργού στην Μαρούγκα Αικατερίνη 
του Γεωργίου. 

Ο Νομάρχης 
ΑΡ. ΑΡΚΟΥΔΑΡΗΣ 


(7) 

Χορήγηση άδειας άσκησης επαγγέλματος Κοινωνικού 
Λειτουργού στην Πιάκου Βασιλική του Βησσαρίωνα, 
κάτοικο Ναυπλίου. 

Ο ΝΟΜΑΡΧΗΣ ΑΡΓΟΛΙΔΑΣ 

Με την υπ’ αριθμ. 7229/19.12.2005 απόφαση του Νο¬ 
μάρχη Αργολίδας χορηγείται στην Πιάκου Βασιλική του 
Βησσαρίωνα, άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 

Η Διευθύντρια κ.α.α. 

ΔΗΜΗΤΡΙΟΣ ΤΑΜΠΟΥΡΗΣ 
-♦- 

Αριθμ. 10315 (8) 

Τροποποίηση ορίων μονίμου καταφυγίου άγριας ζωής 
«δάσους Δήμου Νάουσας και δασών Σελίου - Τσα- 
νακλή και Γιαννακοχωρίου» Νομού Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2218/1994 (ΦΕΚ 90 Α') «Ιδρυση 
νομαρχιακής αυτοδιοίκησης, τροποποίηση διατάξεων 
για την πρωτοβάθμια αυτοδιοίκηση κ.λπ.», όπως αυτές 
συμπληρώθηκαν με τις διατάξεις του ν. 2240/1994 (ΦΕΚ 
153 Α'), «Συμπλήρωση διατάξεων για την Νομαρχιακή 
Αυτοδιοίκηση κ.λπ.». 

2. Την 5631/11.8.2000 απόφαση Γενικού Γραμματέα Πε¬ 
ριφέρειας Κεντρικής Μακεδονίας «Ορισμός εισηγητών 
και μεταβίβαση εξουσίας υπογραφής με Ε.Γ.Γ.Π.Κ.Μ. 

αποφάσεων, εγγράφων.κ,λ.π.», όπως συμπληρώθηκε 

με την αριθμ. 4346/25.9.2002 ομοία. 

3. Τις διατάξεις του ν.δ. 86/1969 «Περί Δασικού Κώ- 
δικος». 

4. Τις διατάξεις του ν.δ. 996/1971 «Περί αντικαταστά- 

σεως και συμπληρώσεως διατάξεων τινών του Νομο¬ 
θετικού Διατάγματος 86/1969 «Περί Δασικού Κώδικος» 
και κωδικοποιήσεως.». 

5. Τις διατάξεις του ν. 177/1975 «Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/1969». 

6. Το άρθρο 57, τροποποίηση και συμπλήρωση δι¬ 
ατάξεων του ν.δ. 86/1969 «Δασικός Κώδιξ» (ΦΕΚ 7 Α’), 
του ν. 2637/1998 «Σύσταση Οργανισμού Πιστοποίησης 
κ.λπ.», (ΦΕΚ 200 Α/1996), με το οποίο τροποποιήθηκαν 
τα άρθρα 253 και 254 του ν.δ. 86/1969, όπως αυτά αντι- 
καταστάθηκαν από τα άρθρα 3 και 4 του ν. 177/1975 
(ΦΕΚ 205 Α’). 

7. Την υπ’ αριθμ. 414985/29.11.1985 (ΦΕΚ 757/Β’/18.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθη¬ 
κε με τις 366599/16.12.1996 (ΦΕΚ 1188/Β’/31.12.1990) και 
294283/23.12.1997 (ΦΕΚ 68/Β’/4.2.1998), κοινές αποφάσεις 
των Υπουργών Εθνικής Οικονομίας και Γ εωργίας. 

8. Την υπ’ αριθμ. 4661/21.6.2000 απόφαση του Γενικού 
Γ ραμματέα Κεντρικής Μακεδονίας για την «Ιδρυση μο¬ 
νίμου καταφυγίου άγριας Ζωής δάσους Δήμου Νάουσας 
και δασών Σελίου - Τσανακτσή - Γιαννακοχωρίου Νομού 
Ημαθίας 

9. Τις υπ’ αριθμ. 89880/1506/31.3.2000, 
104269/4631/18.10.2000 και 107959/5344/1.12.2000 εγκύ¬ 
κλιες διαταγές Υπ. Γεωργίας για την επανεξέταση των 
υπαρχόντων καταφυγίων, ώστε να αποσκοπούν όχι μόνο 
στην προστασία και αύξηση του πληθυσμού της άγριας 
ζωής αλλά και στην διατήρηση της βιολογικής ποικιλό¬ 
τητας ειδών πανίδας και χλωρίδας. 

10. Την υπ’ αριθμ. 361/15.6.2005 έκθεση - εισήγηση του 
Δασαρχείου Νάουσας για την ανάγκη τροποποίησης 
των ορίων του καταφυγίου άγριας ζωής δάσους Δήμου 
Νάουσας και δασών Σελίου - Τσανακτσή - Γιαννακο- 
χωρίου Νομού Ημαθίας ,το οποίο με νεώτερη και λε¬ 
πτομερέστερη μέτρηση διαπιστώθηκε ότι ανέρχεται σε 
75.000 στρεμ. και όχι 65.000 που αναφέρονται στην αρθ. 
4661/21.6.2000 απόφαση, για τους λόγους που αναλυτικά 
αναφέρονται σ’ αυτήν. 

11. Την υπ’ αριθμ. 1276/26.9.2005 πρόταση της Δ/νσης 
Δασών Ημαθίας, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στις θέσεις «δάσους Δήμου Νάουσας και 
δασών Σελίου - Τσανακτσή - Γιαννακοχωρίου», περιφέ¬ 
ρειας Δήμου Νάουσας και ελαττώνουμε την έκτασή του 
κατά 3.000 στρ. (από 75000 σε 72.000 στρέμματα.) 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από το Δασαρχείο Νά¬ 
ουσας σχεδιάγραμμα, που επισυνάπτεται στην παρού¬ 
σα, ορίζεται ως εξής: Αρχίζει από τη διασταύρωση του 
δρόμου Νάουσας - Αγίου Νικολάου με το παράλληλο 
δρόμο αρδευτικού καναλιού προς Κουκούλι, απ’ όπου 
με κατεύθυνση ΝΑ ακολουθώντας το δρόμο Νάουσας 
- Αγίου Νικολάου φθάνουν στη γέφυρα Αράπιτσας (στη 
θέση Αγιος Νικόλαος). Από εκεί με κατεύθυνση προς Α 
ακολουθώντας την κοίτη της Αράπιτσας φθάνουν μέχρι 
το ύψος, όπου υπάρχει εγκατάσταση επεξεργασίας πό¬ 
σιμου νερού πηγής Νάουσας (υδραγωγείο) και από εκεί 
εξέρχονται της κοίτης της Αράπιτσας και με κατεύθυν¬ 
ση ΒΑ δια μέσου των αγροκτημάτων και χωματόδρομου 
καταλήγουν στην διασταύρωση του ασφαλτόδρομου 
Νάουσας - Σελίου με τον ασφαλτόδρομο προς Αρκο- 
χώρι. Εισέρχονται στο δρόμο Αρκοχώρι και ακολου¬ 
θούν αυτόν μέχρι τη διασταύρωσή του με δασόδρομο 
πλησίον της θέσης Σταυρός, τον οποίο ακολουθούν 
και ύστερα από διαδρομή 3,3 χιλιομέτρων καταλήγουν 
στη θέση «Φυτεμένη» (όπου το τέρμα του δασόδρομου). 
Από την θέση αυτή με ΝΑ κατεύθυνση εισέρχονται σε 
μικρό ανώνυμο ρέμα και φθάνουν μέχρι τον υπερκείμενο 
δασόδρομο Βοϊδομάτη, τον οποίο με Δυτική κατεύθυνση 
ακολουθούν μέχρι τον ασφαλτόδρομο Νάουσας - Σελίου 
(θέση Γραμμένη"). Εκεί πλέον ακολουθεί τον ασφαλ¬ 
τόδρομο αυτόν με κατεύθυνση τον οικισμό Σέλι μέχρι 
τη διασταύρωση προς το χωριό Σέλι, όπου στρίβοντας 
δεξιά με Β γενική κατεύθυνση ακολουθούν τον κύριο 
δασόδρομο προς Κάτω Μπάρα - Δασοφυλάκιο και ακο¬ 
λουθώντας τον ίδιο δρόμο φθάνουν στη διασταύρωση 
με το δρόμο προς άνω Σέλι (διασταύρωση ρέματος 
Μπελίτσα), τον οποίο και ακολουθούν μέχρι τον οικισμό 
Άνω Σελίου, μέσα από τον οποίο διέρχονται και στη 
διασταύρωση πριν την βρύση «Λιονταράκια» ακολουθούν 
το δρόμο προς την βρύση «Ντούσιου» μέχρι τη θέση 
«Σιδεράκι» (μαντριά Μπλέτσα). Από την θέση «Σιδεράκι» 
στρέφουν προς Α και ακολουθώντας τον χωματόδρομο 
φθάνουν μέχρι τη διασταύρωση με δρόμο προς Ανω 
Μπάρα όπου με ΒΑ κατεύθυνση ακολουθούν το δρόμο 


αυτόν, εισέρχονται στη συνέχεια σε ανώνυμο ρέμα, το 
οποίο ακολουθούν, φθάνουν στον κάτω δασόδρομο, 
τον οποίο με κατεύθυνση Β ακολουθούν μέχρι το ρέμα 
Τσουκνίδα και στη συνέχεια ομοίως με Β κατεύθυνση 
ακολουθώντας το ρέμα Τσουκνίδα φθάνουν στην κο- 
ρυφογραμμή στον αυχένα Αγιο Πνεύμα - Αεροπόρος. 
Από τον αυχένα με κατεύθυνση Δ και ακολουθώντας 
την κορυφογραμμή Βουλγάρα φθάνουν μέχρι τον κε¬ 
ντρικό δασόδρομο Σέλι - Τρία Πέντε Πηγάδια, τον οποίο 
ακολουθούν μέχρι τη διασταύρωση του δρόμου προς 
το χιονοδρομικό κέντρο Τρία Πέντε Πηγάδια, απ’ όπου 
στρίβοντας αριστερά ακολουθούν τον ασφαλτοστρω¬ 
μένο δρόμο προς Νάουσα μέχρι τη διασταύρωσή του με 
τον περιφερειακό δρόμο Αγίου Νικολάου (αρδευτικού 
καναλιού) τον οποίο ακολουθούν μέχρι του σημείου απ’ 
όπου και ξεκίνησαν. 

3. Εντός του καταφυγίου άγριας ζωής απαγορεύ¬ 
εται επ’ αόριστον η Θήρα κάθε θηράματος και κάθε 
είδους άγριας πανίδας, η σύλληψη κάθε είδους της 
άγριας πανίδας για μη ερευνητικούς σκοπούς, η κατα¬ 
στροφή των ζωντανών φυτοφρακτών, η αμμοληψία, η 
αποστράγγιση και αποξήρανση ελωδών εκτάσεων, η 
ρύπανση των υδατικών πόρων και η ένταξη έκτασης 
καταφυγίου άγριας ζωής σε πολεοδομικό ή ρυμοτο¬ 
μικό σχεδίασμά. Η εκτέλεση έργων η εργασιών και 
ιδίως, αλιευτικά έργα, έργα αναδασμού, τουριστικές 
και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού 
προηγουμένως έχει υποβληθεί μελέτη περιβαλλοντι¬ 
κών επιπτώσεων τύπου Α’ και έχει χορηγηθεί έγκριση 
περιβαλλοντικών όρων. Κατ’ εξαίρεση επιτρέπεται η 
σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών 
μόνο από τη Δασική Υπηρεσία. Με απόφασή μας, που 
θα δημοσιευθεί στην Εφημερίδα της Κυβερνήσεως, 
μπορεί να απαγορευτεί ή να τεθούν όροι ή περιορι¬ 
σμοί στην άσκηση της αλιείας, γεωργίας, βοσκής, υλο¬ 
τομίας, χρήσης των φυτοπροστατευτικών προϊόντων 
και της συλλογής και κοπής αρωματικών, βαφικών, 
αρτυματικών, μελισσοκομικών και ανθοκομικών - δι- 
ακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα 
της Δασικής Υπηρεσίας, της Ελληνικής Αστυνομίας, της 
Αγροφυλακής τους Δημοτικούς και Κοινοτικούς υπαλλή¬ 
λους (άρθρο 289 παρ. 1 ν.δ. 86/1969) και τις Κυνηγετικές 
Οργανώσεις, οι δε παραβάτες τιμωρούνται με τις ποι¬ 
νές που προβλέπονται από τις διατάξεις της Δασικής 
Νομοθεσίας (παρ. 9 και 18 του αρθ. 287 ν.δ. 86/1969 και 
της αριθ. 414985/29.11.1985 (ΦΕΚ 757/Β'/18.12.1985) κοινής 
απόφασης των Υφυπουργού Εθνικής Οικονομίας και 
Αναπληρωτή Υπουργού Γ εωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
και ισχύει σήμερα). 

5. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

6. Η ισχύς της παρούσας άρχεται από την έναρξη της 
Κυνηγετικής περιόδου 2006-2007. 

7. Η απόφαση αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 9 Δεκεμβρίου 2005 
Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΕβΝΙΚΟ ΤΥΠΟΓΡΑΦΕΙΟ 

Γο τεχνικούς λόγους στο αχβ&όϊρομμα 
ΙΐΗΐ ανίφυνβη ιοατύ ηοοαττό 35 ' 


♦ 


(9) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μιχαηλίδου Σοφία του Ιωάννη. 

Ο ΝΟΜΑΡΧΗΣ ΚΙΛΚΙΣ 

Με την υπ’ αριθμ. 3525/12.12.2005 απόφαση του Νο¬ 
μάρχη Κιλκίς χορηγείται στην Μιχαηλίδου Σοφία του 
Ιωάννη άδεια ασκήσεως επαγγέλματος Κοινωνικού Λει¬ 
τουργού. 

Με εντολή Νομάρχη 

Ο Διευθυντής 
ΝΙΚΟΣ ΜΟΛΥΒΑΣ 


^ ( 10 ) 

Σύσταση Τεχνικής Υπηρεσίας Ιεράς Μονής Αγίου 
Διονυσίου του εν Ολύμπω. 

ΤΟ ΗΓΟΥΜΕΝΟΣΥΜΒΟΥΛΙΟΝ ΤΗΣ ΙΕΡΑΣ ΜΟΝΗΣ 
ΑΓΙΟΥ ΔΙΟΝΥΣΙΟΥ ΤΟΥ ΕΝ ΟΛΥΜΠΟ 

Έχοντας υπόψη: 

α. Το αρθρ. 1, παρ. 4 του ν.590/1977 “περί του Κα¬ 
ταστατικού Χάρτου της Εκκλησίας της Ελλάδος” ότι 
η Ιερά Μονή είναι Ν.Π.Δ.Δ. και το αρθρ. 39 του ίδιου 
νόμου. 

β. Την από 28.12.1998 γνωμοδότηση του καθηγητού 
Ιω. Κονιδάρη “Ζητήματα του δικαίου Ιερών Μονών και 

μοναχών” και δη τις απαντήσεις III. Α.Ι., Γ.Ι., Δ.1, Δ.2, και 
Δ.3 και συμπεράσματα IV. 1 και 3. (βλ. δελτίο «ΕΚΚΛΗΣΙΑ» 
έτος 2000, τ. 1, Ιανουάριος 2000, σσ. 32 - 44) και την 
γνωμοδότηση του καθηγητού Βλασίου Φειδά, «Περί των 
ορίων της εποπτείας του Επισκόπου στις Ιερές Μονές» 
(βλ. δελτίο «ΕΚΚΛΗΣΙΑ» έτος 2002, τ. 7, Ιούλιος 2002, 
σσ. 512 - 513). 

γ. Τον εσωτερικό κανονισμό της Ιερός Μονής Αγίου 
Διονυσίου του εν Ολύμπω και δη τά άρθρα 4, 6 και 19 
(βλ. δελτίο «ΕΚΚΛΗΣΙΑ» έτος 1989 τ. 2, Φεβρουάριος 
1989, σσ. 23 - 29). 

δ. Την ανάγκη οργανώσεως Τεχνικής Τπηρεσίας στην 
Ιερά Μονή μας για την εκτέλεση των εν γένει έργων 
αυτής, ως Υπηρεσίας του Ν.Π.Δ.Δ. 

ε. Την ανάγκη καθορισμού των Οργάνων της Τε¬ 
χνικής Τπηρεσίας, καθώς επίσης και των Οργάνων, 
Υπηρεσιών και Αρχών όπως αυτά προβλέπονται, από 
το νόμο 1418/1984, το π.δ. 609/1985 και τά λοιπά εκτε¬ 
λεστικά προεδρικά διατάγματα του ανωτέρω νόμου 
όπως αυτά εκάστοτε ισχύουν καί το π.δ. 334/2000, 
για την αντιμετώπιση της εκτελέσεως των έργων των 
Εκκλησιαστικών Νομικών Προσώπων Δημοσίου Δικαίου, 
τα οποία πρόκειται να χρηματοδοτηθούν από τις Δημό¬ 
σιες Επενδύσεις, από άλλες Εθνικές χρηματοδοτήσεις 
καθώς επίσης και από κάθε είδους χρηματοδοτήσεις 
της Ευρωπαϊκής Ενώσεως (Κοινοτικά προγράμματα 
κ.λπ.) ή άλλων διεθνών οργανισμών. Επικουρικά λαμ- 
βανομένου υπ’ όψη και του Κανονισμού 158/2003, της 
Ιεράς Συνόδου της Εκκλησίας της Ελλάδος και των 
λοιπών σχετικών διατάξεων και Κανονισμών όπως 
αυτοί ισχύουν και στο μέτρο που αναφέρονται στις 
Ιερές Μονές. 

στ. Το ν. 3028/2002 και το π.δ. 99/1992, δεδομένου ότι 
στην Ιερά Μονή ανήκει και η παλιά Μονή Αγίου Διονυσί¬ 
ου του εν Ολύμπω, χαρακτηρισμένο ιστορικό μνημείο, η 
οποία καταστράφηκε το 1943 από τα Γερμανικά στρα¬ 
τεύματα κατοχής και στην οποία πραγματοποιούνται 
αναστηλωτικές εργασίες και εργασίες αποκαταστάσε- 
ως, με πρωτοβουλία της Ιεράς Μονής. 

ζ. Το υπ’ αριθμ. 1/2001 πρακτικό της Ιεράς Μονής Αγίου 
Διονυσίου του εν Ολύμπω δια του οποίου συστήθηκε 
Τεχνική Υπηρεσία της Ιεράς Μονής. 

Με την παρούσα πράξη του, αποφασίζει και ορίζει 
τα εξής: 

1. Ως Αναθέτουσα Αρχή κατά την έννοιαν του π.δ. 
334/2000, ορίζεται το Ηγουμενοσυμβούλιο της Ιεράς 
Μονής Αγίου Διονυσίου του εν Ολύμπω. 

2. Ως Προϊσταμένη Αρχή κατά την έννοια του Νό¬ 
μου 1418/1984 και του π.δ. 609/1985, ορίζεται επίσης το 
Ηγουμενοσυμβούλιο της Ιεράς Μονής Αγίου Διονυσίου 
του εν Ολύμπω. 

3. Ως Διευθύνουσα Υπηρεσία κατά την έννοια του 
Νόμου 1418/1984 και του π.δ. 609/1985, ορίζεται η Τε¬ 
χνική Υπηρεσία της Ιεράς Μονής Αγίου Διονυσίου του 
εν Ολύμπω. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα οποία ασκούν και καθήκοντα 
επιβλέποντος Μηχανικού κατ’ ανάθεση επί των έργων 
της Ιεράς Μονής είτε αυτά εκτελούνται με Ανάδοχο είτε 
με αυτεπιστασία. Επί πλέον, καθήκοντα επιβλέποντος 
Μηχανικού, μπορούν να ανατεθούν και σε άλλα πρό¬ 
σωπα, ιδιώτες Μηχανικούς, οι οποίοι μπορούν να προ- 
σληφθούν από την Ιερά Μονή (με συμβάσεις ορισμένου 
έργου, κ.λπ.) γιά κάλυψη των αναγκών των εργολαβιών, 
οι οποίες δεν μπορούν να καλυφθούν από την Τεχνική 
της Υπηρεσία. 


5. Ως Τεχνικό Συμβούλιο κατά την έννοια του Νόμου 
1418/1984 και του π.δ. 609/1985, ορίζεται Ειδική Επιτρο¬ 
πή, η οποία γνωματεύει, εισηγείται και εποπτεύει επί 
των υπό εκτέλεση έργων και των τυχόν ανακυψασών 
διαφορών και προβλημάτων επ’ αυτών. 

6. Η εφαρμογή του ανωτέρω θεσμικού πλαισίου διέπει 
τις καταρτισθησόμενες Συμβάσεις εκτελέσεως έργων 
της Ιεράς Μονής, υπό την έννοιαν ισχύος των διατάξεων 
του, ως συμβατικών ρητρών. 

7. Διαφωνίες, οι οποίες τυχόν θα προκύψουν, επιλύο¬ 
νται στα αρμόδια δικαστήρια, με βάση την καθ’ ύλη και 
τόπο αρμοδιότητα, όπως αύτη ορίζεται από το Κ.ΠοΛ. 
Δικ, μετά την εξάντληση της προδικασίας, όπως αύτη 
προβλέπεται δια του νόμου 1418/1984 και του π.δ. 609/ 
1985, αποφαινομένου επί των αιτήσεων θεραπείας, του 
Ηγουμενοσυμβουλίου της Ιεράς Μονής, μετά από γνώμη 
του Τεχνικού αυτής Συμβουλίου. 

8. Η σύνταξη μελετών των προς εκτέλεση έργων, 
πραγματοποιείται από την Τεχνική Υπηρεσία, η δε θε¬ 
ώρηση αυτών από τόν Προϊστάμενο αυτής. 

9. Για την Δημοπράτηση των έργων οι συνταχθείσες 
μελέτες εγκρίνονται από την Προϊσταμένη Αρχή, δηλ. 
από το Ηγουμενοσυμβούλιο, το οποίον εγκρίνει και την 
σχετική διακήρυξη. 

10. Στην περίπτωση κατά την οποία η Τεχνική Υπη¬ 
ρεσία αδυνατεί να συντάξει και να εκπονήσει τις σχε¬ 
τικές Μελέτες, μπορεί να ανατεθεί η εκπόνηση αυτών 
σε ειδικό και έμπειρο επί του προς εκτέλεση έργου, 
Μηχανικό, κατόπιν αποφάσεως της Προϊσταμένης Αρ¬ 
χής. Οι μελέτες, οι οποίες συντάσσονται από τρίτους, 
θεωρούνται από την Τεχνική Υπηρεσία και εγκρίνονται 
από την Προϊσταμένη Αρχή. 

Κατόπιν τούτων, η οργάνωση της Τεχνικής Υπηρεσίας 
για την εκτέλεση των Εκκλησιαστικών'Εργων της Ιεράς 
Μονής του Αγ. Διονυσίου του εν Ολύμπω καθορίζεται 
ως κάτωθι: 

1) Η Προϊσταμένη Αρχή και η Αναθέτουσα Αρχή είναι 
το Ηγουμενοσυμβούλιο της Ιεράς Μονής. 

2) Η Διευθύνουσα Υπηρεσία είναι η Τεχνική Υπηρεσία 
της Ιεράς Μονής, η οποία στελεχώνεται εκ των: 

α) Αναστασίου Σαχπατζίδη, Πολιτικού Μηχανικού, 
β) Τσακίρη Ηλία, Πολιτικού Μηχανικού ΤΕ, γ)Δημητριού 
- Σιλουανού Μανδάλτση, Ηλεκτρολόγου Μηχανικού, 
δ) Δελησαββίδη Νικολάου, Τεχνολόγου Δασοπονίας. 

3) Του πρώτου Αναστασίου Σαχπατζίδη, οριζομένου 
ως Προϊσταμένου της Υπηρεσίας. 

4) Το Τεχνικό Συμβούλιο ορίζεται, εκ των: 
α) Αρχιμ. Μαξίμου Κυρίτση, Καθηγουμένου 

β) Βασιλείου Μέρτζου, Καθηγητή Πανεπιστημίου, Δρ. 
Ηλεκτρολόγου Μηχανικού καί Διπλ. Ηλεκτρολόγου - 
Μηχανολόγου. 

γ) Τατιάνας Ανδρεάδου, Αρχιτέκτονος Μηχανικού, 
Αναπληρώτριας καθηγήτριας του Τμήματος Αρχιτε¬ 
κτονικής της Πολυτεχνικής Σχολής του Αριστοτελείου 
Πανεπιστημίου Θεσσαλονίκης. 
δ)Αντωνίου Σενεκίδη, Πολιτικού Μηχανικού, 
ε) Γλυκερίας Σιμώτα, Δικηγόρου, 

Η παρούσα απόφαση δεν προκαλεί δαπάνη εις βάρος 
του Κρατικού Προϋπολογισμού. 

Β. Η απόφαση αυτή να δημοσιευθεί στην Εφημερίδα 
της Κυβερνήσεως. 

Λιτόχωρο 17 Νοεμβρίου 2005 
Ο Ηγούμενος 

| Αρχιμ. ΜΑΞΙΜΟΣ ΚΥΡΙΤΣΗΣ _ 

